OpenLLM-France/wikimedia huggingface dataset:
# Universitat de Newcastle

La Universitat de Newcastle (Newcastle University) és una universitat pública dedicada a la recerca ubicada a Newcastle upon Tyne al nord-est d'Anglaterra. Hi ha una altra Universitat de Newcastle a Austràlia. Aquesta universitat té els seus orígens en l'Escola de Medicina i Cirurgia (School of Medicine and Surgery (lmés tard College of Medicine), fundada l'any 1834 i en el College of Physical Sciences (més tard reanomenat Armstrong College), fundat el 1871. Aquest dos colleges fromaven una divisió de la federal Universitat de Durham, amb el Durham Colleges formant l'altra. Els Newcastle colleges es fusionaren per formar el King's College l'any 1937. L'any 1963, segint una llei del Parlament britànic, el King's College va esdevenir la University of Newcastle upon Tyne, i posteriormenr, la Newcastle University.
La Universitat de Newcastle atrau més de 20.000 estudiants de més 120 països de tot el món. Té 24 academic schools i 40 instituts de recerca i centres de recerca disposats en tres Facultats: la Faculty of Humanities and Social Sciences; la Faculty of Medical Sciences; i la Faculty of Science, Agriculture and Engineering.
Aquest universitat ocupa un campus prop de Haymarket al Newcastle upon Tyne central. ord-est de la ciutat entre els espais oberts de Leazes Park i el Town Moor.

## Recerca

Com a membre del prestigiós Russell Group, la Universitat de Newcastle té una gran reputació en moltes disciplines científiques. En el darrer Research Assessment Exercise (RAE) de 2008, Newcastle Biomedicine estava situat en el lloc 8è en investigació mèdica de tot el Regne Unit.

## Referències

* ↑ «Newcastle University - World University Rankings 2013–14». Times Higher Education. [Consulta: 24 novembre 2013].
* ↑ «Research Excellence». Newcastle University. Arxivat de l'original el 9 de novembre 2013. [Consulta: 24 novembre 2013].

## Enllaços externs

* Newcastle University – ncl.ac.uk
# Universitat de Northúmbria

La Universitat de Northuúmbria, oficialment University of Northumbria at Newcastle, és una universitat localitzada a Newcastle upon Tyne al Nord-Est d'Anglaterra. Va ser establerta com a nova universitat el 1992. És membre de l'Aliança Universitària i la segona universitat de Newcastle.

## Història

La Universitat de Northúmbria té els seus orígens en tres universitats regionals: La Universitat Rutherford de Tecnologia, establerta per John Hunter Rutherford el 1880 i inaugurada pel Duc de York el 1894, la Universitat d'Art & Disseny Industrial i la Universitat Municipal de Comerç.

### Newcastle Polytechnic

El 1969, aquestes tres institucions van donar forma al Newcastle Polytechnic. El Polytechnic esdevenia un important centre regional per la formació de mestres amb la incorporació de la City College of Education el 1974, i la Northern Counties College of Educaction el 1976.

### Universitat

El 1992, el Newcastle Polytechnic va ser convertit en universitat durant el procés de creació de noves universitats al Regne Unit. El 1995, li va ser transferida la responsabilitat per l'educació de salut, pel National Health Service.

## Referències

* ↑ «University Alliance - Britain's universities for cities and regions». Arxivat de l'original el 11 de febrer 2012. [Consulta: 15 juliol 2015].
* ↑ «History of Northumbria». Northumbria University. [Consulta: 15 juliol 2015].
* ↑ http://www.northumbria.ac.uk/static/5007/2008pdf/iag.pdf%5BEnllaç+no+actiu%5D Northumbria University Instrument and Articles of Government

## Bibliografia

* Allen, Joan; Buswell, Richard (2005). Rutherford's Ladder: The Making of Northumbria University, 1871-1996. Newcastle upon Tyne: Northumbria University Press. ISBN 1-904794-09-2.

## Enllaços externs

* Universitat de Northúmbria - Lloc web oficial
# Universitat de Notre Dame

La Universitat de Notre Dame du Lac, coneguda simplement com a Universitat de Notre Dame, és una universitat privada, catòlica, de la Congregació de Santa Creu, situada a Notre Dame (Indiana, Estats Units d'Amèrica).

## Història

La universitat va ser fundada el 26 de novembre de 1842 amb el nom de Notre Dame du Lac, que en francès significa La nostra Senyora del Llac, ja que els germans de Santa Creu, congregació religiosa d'origen francès, que van fundar la universitat van trobar un llac dins de la finca on se situaria la universitat. Realment existeixen dos llacs, però explica la llegenda que era hivern quan van visitar el lloc per primera vegada, i entre que els llacs estaven gelats, i que tot estava cobert de neu, van pensar que es tractava d'un sol llac. Segons sembla, els indis de la tribu potawatomi van contribuir en gran manera al desenvolupament de la universitat, en col·laboració amb els germans de Santa Creu. Avui en dia és una de les universitats més prestigioses dels Estats Units.

## Vida estudiantil

La Universitat de Notre Dame és una universitat catòlica en tots els sentits. La devoció a la Santíssima Mare de Déu es fa patent contínuament, i la seva imatge corona la cúpula de l'edifici principal. Totes les residències universitàries inclouen una capella, i totes les aules estan presidides per un crucifix. Més del 80% dels estudiants són catòlics practicants.

## Campus

El Campus ocupa 1,250 acres al nord-est de South Bend. Inclou dos llacs i compta amb 136 edificis.

## Esports

ND és una potència de primer nivell en la Divisió I de la NCAA. Compta amb campionats nacionals en Bàsquet femení (2001), Futbol femení (1995, i 2004), Esgrima masculí (1977, 1978, i 1986), Esgrima femení (1987), Esgrima mixt (1994, 2003, i 2005), Golf masculí, Tennis masculí, i Camp a través masculí.
Però l'equip més destacat és el de Futbol americà, amb 13 títols nacionals (1924, 1929, 1930, 1938, 1943, 1946, 1947, 1949, 1953, 1966, 1973, 1977, i 1988) i 16 bowls guanyats. Juga en el Notre Dame Stadium, amb capacitat per 80.795 espectadors, i amb totes les entrades venudes en totes les trobades.

## Polèmiques

Va originar gran controvèrsia la concessió d'un doctorat "honoris causa" al president Barack Obama el 17 de maig de 2009. El rector de Notre Dame, Pare John I. Jenkins, va al·legar que el premi a Obama volia reconèixer la seva històrica elecció i el seu programa de lluita contra la pobresa. No obstant això, nombrosos catòlics van protestar perquè l'honor es concedia a una persona decididament impulsora de la despenalització de l'avortament. Més de 50 bisbes nord-americans i 300.000 ciutadans van manifestar el seu rebuig a la distinció a Obama, i l'ex ambaixadora nortamericana Mary Ann Glendon, intel·lectual de prestigi i professora de Dret a Harvard, va rebutjar rebre la medalla Laetare Medal de la universitat que li anava a ser lliurada en la mateixa cerimònia a la qual estava convidat Obama.

## Enllaços externs

* Web oficial

## Referències

* ↑ «About Notre Dame: Profile: Faculty». University of Notre Dame. Arxivat de l'original el 10 de novembre 2007. [Consulta: 12 desembre 2007].
# Unió Nacional de Treballadors de Guinea Bissau

La Unió Nacional de Treballadors de Guinea Bissau (UNTG) és una central sindical de Guinea Bissau. Està formada per 15 sindicats i una Comissió de Treball. Fou creada en la clandestinitat en 1958 per estibadors i mariners del port de Bissau i ja organitzà una vaga general el 3 d'agost de 1959 per protestar contra els salaris baixos i que fou durament reprimida per la PIDE (massacre de Pijiguiti).
Està afiliada a la Confederació Sindical Internacional.

## Referències

* ↑ UNTG Arxivat 2016-09-23 a Wayback Machine. a gloobal.net
* ↑ Moema Parente Augel. O desafio do escombro: nação, identidades e pós-colonialismo na literatura da Guiné-Bissauany=2007. Editora Garamond, p. 61.
* ↑ ICTUR et al.,. Trade Unions of the World. 6th. London, UK: John Harper Publishing, 2005. ISBN 0-9543811-5-7.
# Tèsia de Neumann

La tèsia de Neumann (Hemitesia neumanni) és una espècie d'ocell de la família dels cètids (Cettiidae). Es troba a Ruanda, Burundi, República Democràtica del Congo i Uganda. Els seus hàbitats principals són els pantans, els boscos tropicals i subtropicals de frondoses humits de l'estatge montà, els cursos d'aigua i les zones humides. El seu estat de conservació es considera de risc mínim.

## Referències

* ↑ «Tèsia de Neumann». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 628. ISBN 978-84-16728-37-4.
* ↑ BirdLife International. «Neumann's Warbler. Hemitesia neumanni» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Tèsia asiàtica

La tèsia asiàtica (Urosphena squameiceps) és una espècie d'ocell de la família dels cètids (Cettiidae). Nidifica a Corea, Manxúria i Japó i hiverna al sud de la Xina i al nord del sud-est asiàtic. Els seus hàbitats principals són els boscos temperats, els matollars temperats, els boscos tropicals i subtropicals de frondoses humits de les terres baixes i de l'estatge montà, els matollars i praderies tropicals i subtropicals (secs i humids i d'altura), els cursos d'aigua i les zones humides. El seu estat de conservació es considera de risc mínim.

## Referències

* ↑ «Tèsia asiàtica». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 628. ISBN 978-84-16728-37-4.
* ↑ BirdLife International. «Asian Stubtail. Urosphena squameiceps» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Ultramicroanàlisi

Mitjançant l'anàlisi química qualitativa s'intenta determinar la presència de determinades espècies químiques en una mostra, com així també obtenir una primera aproximació sobre les quantitats relatives de cada espècie identificada. Aquesta informació servirà d'orientació per a definir el tipus de mètode a utilitzar en l'anàlisi quantitativa, que és el que donarà la informació més completa.
La ultramicroanàlisi és un tipus d'anàlisi utilitzada en mostres de menys de 0,0001 g.

## Exemple
### Ultramicroanàlisi per la quantificació d'antigen carcinoembrionari a sèrum

En l'experiment es reporta el desenvolupament d'un Ultramicroelisa tipus sandvitx utilitzant anticossos monoclonals i policlonals dirigits contra L'antigen carcinoembrionari (CEA). El límit de detecció de l'assaig és de 600 pg / ml de CEA ensuero humà i té tres passos d'incubacion que poden realitzar-se en dos dies. L'anticòs monoclonal ior-CEA1 específic per a aquest antigen s'utilitza com anticòs de recobriment en plaques de polivinil, a les quals es afegeixen posteriorment les mostres de sèrum humà. El CEA unit es detecta afegint anticossos policlonals anti CEA obtinguts a moltó i marcats amb beta-galactosidasa. El color desenvolupat esproporcional a la quantitat de CEA present en les mostres. Es reporten algunes característiques de l'assaig com són variació intra (5,7%) i interassaig (9,4%), estudis de dilució, prova de paral·lelisme i exactitud (105% de recobrat). Un coeficient de correlació r = 0,9892 va ser trobat en comparar el present sistema amb l'assaig ENZELSA per la quantificació de CEA de la companyia CIS (Gif-Sud-Yvette, França). A més, la corba de calibratge va ser comparada amb el patró de l'Institut Nacional de Patrons Biològics i Control (NIBSC, Londres, Anglaterra), mostrant un comportament molt semblant. Es van assajar mostres provinents de població normal adulta (n = 14.459) obtenint un valor mitjà de 3 ng / ml. Per al grup de pacients amb càncer de còlon i recte (n = 21) el valor mitjà va ser de 59 ng / ml.

## Enllaços externs

* http://es.slideshare.net/analiticauls/introduccin-a-la-qumica-analtica
# Uê Kédadji

Uê Kédadji va ser una coalició electoral de São Tomé i Príncipe.

## Partits membres

* Partit de Renovació Democràtica
* Unió Nacional per la Democràcia i el Progrés
* Coalició Democràtica de l'Oposició
* Partit Popular del Progrés
* Partit de Renovació Social unit en gener de 2006.
L'Acció Democràtica Independent, que s'havia unit a la coalició en les eleccions de 2002, la va deixar i es va presentar a les de 2006 en solitari

## Eleccions de 2002

A les eleccions legislatives celebrades el 3 de març de 2002, Uê Kédadji va obtenir el 16,2% dels vots i 8 dels 55 escons a l'Assemblea Nacional.

## Eleccions de 2006

A les eleccions legislatives celebrades el 26 de març de 2006, la coalició no va obtenir representació a l'Assemblea Nacional.

## Referències

* ↑ Europa Publications. Africa South of the Sahara 2004, p. 808.
* ↑ Resultats de les eleccions de 2002 al web de l'IPU
* ↑ Eleccions de 2006 al web de l'IPU
# Valdeavellano de Tera

Valdeavellano de Tera és un municipi de la província de Sòria, a Castella i Lleó. Es troba a la comarca d'El Valle, de la qual n'és el cap, i a la comarca agrícola de Tierras Altas.
# Vardané-Vérino

Vardané-Vérino - Вардане-Верино (rus) - és un poble del krai de Krasnodar, a Rússia. Es troba al naixement del riu Màlaia Kherota, a 20 km al sud-est de Sotxi i a 187 al sud-est de Krasnodar, la capital.
Pertany al municipi de Kudepsta.
# Uschi Digard

Uschi Digard (Saltsjö-Duvnäs, 15 d'agost de 1948) és una actriu sueca, ex actriu pornogràfica softcore, model i productora de cinema. Ha protagonitzat més de 120 pel·lícules i és coneguda per aparèixer en algunes pel·lícules de Russ Meyer, com Cherry, Harry & Raquel!, Supervixens i Beneath the Valley of the Ultra-Vixens. En la seva carrera va utilitzar més de 30 àlies.

## Biografia

Als 16 anys se'n va anar de Suècia: primer es va instal·lar a París, després a Itàlia, a Suïssa (on va actuar en el teatre) i a Anglaterra. Va tornar a Suècia, després en 1967 finalment va aterrar als Estats Units, on va començar a treballar com a intèrpret. Més tard es va convertir en model, després va fer el seu debut cinematogràfic en 1968, convertint-se en una de les actrius favorites del director Russ Meyer. Gràcies a la generosa grandària dels seus sins, apareixia sovint en revistes pornogràfiques especialitzades de tot el món. Com actriu porno també va treballar amb John Holmes.
També va participar en nombrosos curtmetratges de lluita femenina en clau sexy: memorable, per als fanàtics del gènere, el desafiament de la baralla en bikini entre Digard i la seva gran amiga Candy Samples, una altra famosa model i actriu porno amb formes prominents (Battle of the Bosoms, Triumph Studios, 1980). Després d'una llarga carrera, es va retirar dels escenaris en 1989. Digard parla vuit idiomes amb fluïdesa: alemany, danès, noruec, francès, italià, espanyol, anglès i per descomptat suec.

## Filmografía parcial

* The Kill, dirigida per Gary Graver (1968) - no acreditada
* The Master Beater, dirigida per Charles Carmello (1969)
* Cherry, Harry & Raquel!, dirigida per Russ Meyer (1970)
* The Seven Minutes, dirigida por Russ Meyer (1971) - no acreditada
* The Manson Massacre (The Cult), dirigida per Albert Zugsmith (1972) - no acreditada
* Prison Girls, dirigida per Tom DeSimone (1972)
* The Dirt Gang, dirigida per Jerry Jameson (1972) - no acreditada
* Vice Squad Women, dirigida per Al Fields (1973)
* The Black Gestapo, dirigida per Lee Frost (1975)
* Supervixens, dirigida per Russ Meyer (1975)
* Ilsa, She Wolf of the SS, dirigida per Don Edmonds (1975) - no acreditada
* The Killer Elite, dirigida per Sam Peckinpah (1975) - no acreditada
* Ilsa, Harem Keeper of the Oil Sheiks, dirigida per Don Edmonds (1976)
* The Kentucky Fried Movie, dirigida per John Landis (1977) - (segment "Catholic High School Girls in Trouble")
* Beneath the Valley of the Ultra-Vixens, dirigida per Russ Meyer (1979)

## Referències

* ↑ Dian Hansen. The Big Book of Breasts. Köln: Taschen, novembre 2006, p. 225. ISBN 978-3-8228-3303-2.
* ↑ «Uschi Digard: SuperSoul». The Rialto Report, 25-08-2013.
# Vallay

Vallay (en gaèlic escocès: Bhalaigh o Bhàlaigh) és una petita illa localitzada en el grup de les Hèbrides Exteriors, a Escòcia. L'illa es troba connectada amb l'illa de North Uist per una carretera, així com per una llarga platja durant la marea baixa. L'illa roman deshabitada actualment, encara que antigament va albergar una població d'unes seixanta persones, essent el seu habitant més conegut l'arqueòleg Erskine Beveridge.
L'illa té una superfície de 260 hectàrees i ua alçada màxima de 38 msnm.
L'illa és coneguda per la seva colònia d'aus marines i els seus monuments prehistòrics.

## Referències

* ↑ Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
# Vallbona d'Anoia

Vallbona d'Anoia és un municipi de la comarca de l'Anoia que té uns 1400 habitants. La Festa del Roser de Vallbona d'Anoia forma part del Catàleg del Patrimoni Festiu de Catalunya.
El 2019, l'alcaldessa és Meritxell Baqué.

## Geografia

* Llista de topònims de Vallbona d'Anoia (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 8 | 9 | 12 | 185 | 243 | 689 | 758 | 737 | 767 | 814 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 874 | 755 | 679 | 664 | 677 | 824 | 1.044 | 1.062 | 1.051 | 1.051 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 1.037 | 1.046 | 1.089 | 1.079 | 1.190 | 1.311 | 1.387 | 1.423 | 1.432 | 1.424 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 1.412 | 1.399 | 1.357 | 1.387 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Referències

* ↑ «J. Rovira, J. de la Pinta: Arqueología ibérica en Vallbona d'Anoia (Capellades, Barcelona)».
* ↑ «El mapa de les alcaldesses a Catalunya: només un de cada cinc ajuntaments catalans està encapçalat per una dona». Begoña Grigelmo, 07-03-2019. [Consulta: 16 març 2019].

## Enllaços externs

* Lloc web oficial de l'Ajuntament
* Informació de l'Institut d'Estadística de Catalunya
# Uta-Napixtim

Uta-Napixtim o Utnapixtim (Uta-Napištim o Utnapištim, "amo de la vida") a Babilònia, i també conegut com a Ziusudra pels sumeris i Atrahasis pels accadis, és un personatge present en el mite del diluvi mesopotàmic; sent a més el savi al qui recorre l'heroi mitològic Guilgameix, per poder trobar la immortalitat en l'Epopeia de Guilgameix. En algun text és anomenat com a "fill d'Ubara-Tutu o Ubara-Tutukin", però per altres fonts es podria dir que és el seu avi. En un altre llibre "SU-KUR-LAM", és traduït com a "Xuruppak", similar al nom de la ciutat, Sukurlam, apareix com a pare de Ziusudra "Ziusudra va succeir al seu pare Sukurlam, com rei de Xuruppak". En un altre text, Uta-Napixtim escriu al seu fill Ziusudra, i també es refereix a ell com a "fill d'Ubartutu". Per tant, no és clar si Ziusudra era ell mateix, el seu fill o el seu germà (en el cas que hagin estat el dos fills d'Ubartutu).

## Llegenda

La llegenda sumèria explica que Enlil, fastiguejat pel soroll que feien els habitants de la terra, decideix eliminar l'espècie humana amb un diluvi. Enki, s'apiada dels humans i adverteix a Utnapishtim (en sumeri Ziusudra), rei de Xuruppak, del desastre que se li acosta. Li aconsella que construeixi un vaixell i que hi embarqui una parella de cada espècie dels animals de la terra. Ziusudra segueix el seu consell i salva així la humanitat.
Aquesta llegenda té molts paral·lelismes i similituds entre Uta-Napixtim i el posterior Noè, protagonista de la narració bíblica del Diluvi universal.

## Referències

* ↑ Auneau, Joseph. Llegir l'Antic Testament. Una iniciació. Primera part: Abans de l'exili. L'Abadia de Montserrat. ISBN 9788478268320 [Consulta: 18 març 2014].
* ↑ «Uta-Napixtim». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Jordan Michael, Enciclopedia de los dioses. (castellà)
* S Kramer, La historia empieza en Súmer. (castellà)

## Vegeu també

* Noè
* Ziusudra
* Atrahasis
* Mitologia sumèria
# Valor (ètica i ciències socials)

En ètica i ciències socials, el valor denota el grau d'importància d'alguna cosa o acció, amb l'objectiu de determinar quines són les millors accions o quina és la millor manera de viure (ètica normativa en ètica), o bé descriure la importància de les diferents accions. Els sistemes de valors són creences prospectives i prescriptives; afecten el comportament ètic d'una persona o són la base de les seves activitats intencionals. Sovint, els valors primaris són forts i els secundaris són adequats per als canvis. El que fa que una acció sigui valuosa pot dependre, al seu torn, dels valors ètics dels objectes que augmenta, disminueix o altera. Un objecte amb "valor ètic" es pot anomenar un "bé ètic o filosòfic".
Els valors es poden definir com a preferències àmplies pel que fa als cursos d'acció. Com a tal, els valors reflecteixen el sentit d'una persona del bé i del mal o el que "hauria" de ser o fer. Són exemples de valors la "igualtat de drets per a tothom", "l'excel·lència mereix admiració" i "les persones han de ser tractades amb respecte i dignitat". Els valors tendeixen a influir en les actituds i el comportament i aquests tipus inclouen valors ètics/morals, valors doctrinals/ideològics (religiosos, polítics), valors socials i valors estètics. Es debat si alguns valors que no estan clarament determinats fisiològicament, com l'altruisme, són intrínsecs, i si alguns, com els que s'adquireixen, s'han de classificar com a vicis o virtuts.

## Tipus d'estudi

Els estudis sobre els valors són objecte de l'ètica, que, al seu torn, es pot agrupar com a filosofia. De la mateixa manera, el valor ètic es pot considerar com un subgrup d'un camp més ampli de valor filosòfic que de vegades es coneix com axiologia. El valor ètic denota el grau d'importància d'alguna cosa, amb l'objectiu de determinar quina acció o vida és millor fer, o almenys intentar descriure el valor de les diferents accions.
L'estudi del valor ètic també s'inclou a la teoria del valor. A més, s'han estudiat els valors en diverses disciplines: antropologia, economia del comportament, ètica empresarial, governança corporativa, filosofia moral, ciències polítiques, psicologia social, sociologia i teologia.